**ELŐTERJESZTÉS**

**Önkormányzat Képviselő-testületének**

**2018. május 30-án napján tartandó**

**rendes/rendkívüli ülésére**

**6. számú napirendi ponthoz**

|  |  |
| --- | --- |
| Tárgy: | A Völgységi Önkormányzatok Társulása 2017. évi költségvetésének végrehajtása |
| Előterjesztő: | Haures Csaba polgármester |
| Előterjesztést készítette: | Fauszt Józsefné, Palkó Roland |
| A határozat mellékletei:  | 1. számú melléklet
 |
| Az előterjesztés a jogszabályi feltételeknek megfelel: | Bakó Józsefné jegyző |
| A döntéshez szükséges többség: | egyszerű/minősített |

**Tisztelt Képviselőtestület!**

Az államháztartásról szóló 2011. évi CXCV. törvény 91. § (1)-(3) bekezdésében foglalt kötelezettség alapján terjesztem elő a Völgységi Önkormányzatok Társulása (továbbiakban: Társulás) 2017. évi költségvetésének végrehajtására vonatkozó beszámolót.

A Társulás a 2017. évi gazdálkodásról szóló, részletes költségvetési beszámolót elkészítette, azt a Magyar Államkincstárhoz határidőre megküldte, ennek adatai alapján állítottuk össze jelen beszámolót.

A Völgységi Önkormányzatok Társulása Társulási Tanácsa (továbbiakban: Társulási Tanács) a Társulás 2017. évi költségvetését a 4/2017. (I.27.) határozattal fogadta el, melyet az év során az alábbi határozatokkal módosított:

 - a 10/2017 (III.31.) VÖTth. határozatban a házi segítségnyújtásban érintetett településeknél a megváltozott feladatellátás miatti hozzájárulások módosítására került sor.

 - a 21/2017. (VIII.31.) VÖTth. határozatban a saját hatáskörben végrehajtott módosítások mellett a 2017. évi minimálbér és a garantált bérminimum emelése, valamint a szociális hozzájárulási adó csökkentése hatásának kompenzálásáról szóló 1312/2017. (VI.8.) Kormányhatározatban szereplő 9.021.000.- Ft összegű központi forrás miatt a fizetendő hozzájárulások csökkentésére került sor.

 - 28/2017. (XI.28.) VÖTth határozattal a saját hatáskörű módosítások mellett a Gondozási Központ költségvetése egyes elemeinek módosítását fogadta el a Társulási Tanács.

**1. A költségvetési előirányzatok teljesítése**

A költségvetés a Társulás, valamint az általa fenntartott Bonyhádi Gondozási Központ (továbbiakban: intézmény) költségvetési előirányzatait foglalja magába, amelynek eredeti előirányzata 224.404.432.- Ft volt, mely a módosításokat követően 287.863.23.- Ft-ra változott.

A teljesített bevételek összege 289.863.725.- Ft, amely a módosított előirányzathoz viszonyítva 100,69 %-os teljesítésnek felel meg.

Az év során elszámolt kiadások összege 265.468.718.- Ft, teljesítési mutatója 92,22 %.

A bevételek és kiadások alakulását elkülönítetten mutatjuk be a Társulásra, valamint intézményére vonatkozóan.

**1.1. Bevételi előirányzatok teljesítése**

A teljesített bevételek összege 289.863.725.- Ft volt, a bevételek teljesítési mutatója 100,69 %-os mértékű.

 A bevételek megoszlása a Társulás és intézménye között az alábbiak szerint alakult:

**Társulás bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről | 93.895.976.- | 147.597.622.- | 149.793.396.- | 101,47 % |
| Működési bevételek | 70.880.000.- | 60.891.000.- | 59.894.411.- | 98,36 % |
| Maradvány igénybevétele | 15.977.864.- | 15.977.864.- | 15.977.864.- | 100,00 % |
| Összesen: | 180.753.840.- | 224.466.486.- | 225.665.671.- | 100,53 % |

Az államháztartáson belüli működési támogatások között került megtervezésre eredeti előirányzatként 93.895.976.- Ft összegben Bonyhád Város Önkormányzata által igényelt és a Társulás részére tovább utalt állami támogatások összege. Az eredeti előirányzatok összege megemelésre került a bevezetőben ismertetett Kormányhatározatban szereplő, 9.021.000.- Ft központi forrással. Az előirányzati növekmény további részét az ágazati pótlék és bérkompenzáció képezi.

E bevételi csoportba tartoznak a Bonyhád Város Önkormányzata részére érkező és a Társulás részére átutalt központi források, valamint a 2016. évi hozzájárulás elszámolásból származó bevételek is.

A jelzőrendszeres házi segítségnyújtáshoz 3.83.000.- Ft bevétel érkezett.

A működési bevételek összege a tagok által befizetett hozzájárulások összegéből származik. (Tagok1., Tagok2., Tagok3.) E címeken együttesen 70.880.000.- Ft tervezésére került sor. A hozzájárulások összegét év közben a házi segítségnyújtásbeli változások miatt 968.000.- Ft-tal, míg az évközi központi forrás miatt további 9.021.000.- Ft-tal csökkentettük, így a módosított előirányzat 60.891.000.- Ft, míg a teljesített bevételek összege 59.894.411.- Ft összegű volt.

A költségvetési határozatban településenként jóváhagyott összeget - egy önkormányzat egy feladat kivételével az önkormányzatok a Társulás számára megfizették, az évvégi hátralék 2018. évben rendezésre került.

Egyéb bevételek esetében a tervezett összeget kismértékben meghaladó bevétel keletkezett a sátor bérleti díja, valamint az újsághoz kapcsolódó reklámbevételek jogcímén, az elszámolt bevétel együttesen 359.750.- Ft.

A maradvány igénybevétele és számviteli elszámolása az év során a tervezett összeg szerint megtörtént.

**Gondozási Központ bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről |  | 16.815.445.- | 16.815.445.- | 100,00 % |
| Működési bevételek | 41.918.363.- | 45.238.363.- | 46.039.029.- | 101,76 % |
| Maradvány igénybevétele | 1.732.229.- | 1.343.229.- | 1.343.580.- | 100,00 % |
| Összesen: | 43.650.592.- | 63.397.037.- | 64.198.054.- | 101,26 % |

Működési célú, az államháztartáson belülről érkező átvett pénzeszköz tervezése eredeti előirányzatként nem történt.

Az év során az intézmény szakképzési hozzájárulásra 4.903.000.-Ft összegre, míg képzések támogatására 2.186.461.- Ft-ra pályázott, melynek összegével az előirányzat megemelésre került.

További növekményként jelentkezik a TOP 5. 1. 2-15-TL1 2016-0001 számú, Foglalkoztatási Paktum elnevezésű pályázathoz tartozó 9.725.984.- Ft összeg.

A működési bevételek az intézmény által nyújtott szolgáltatások ellenértékét tartalmazza.

Az eredeti előirányzatok összege a szolgáltatási díjak évközi emelése, és az időközben megnyíló ÁFA visszatérülés miatt 3.320.000.- Ft-tal került megemelésre. A növelés indokolt volt, az ellátási díjak még így is a megemelt előirányzat felett teljesültek.

A maradvány igénybevétele és számviteli elszámolása a tervezett összeg szerint megtörtént.

**1.2.Kiadási előirányzatok teljesítése**

Az év során 265.468.718.- Ft kiadás merült fel, amely a módosított előirányzathoz viszonyítva 92,22 %-os mértékű teljesítésnek felel meg. A teljesített kiadások összege úgy a Társulásnál, mind a Gondozási Központnál a módosított előirányzat alatt maradt.

**Társulás kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 150.000.- | 150.000.- | 25.644.- | 17,09 % |
| Munkaadókat terhelő járulékok | 98.000.- | 98.000.- | 14.815.- | 15,11 % |
| Dologi kiadások | 11.827.000.- | 11.827.000.- | 9.778.238.- | 82,68 % |
| Egyéb működési célú kiadások | 9.959.000.- | 32.104.000.- | 31.889.710.- | 99,33 % |
| Tartalékok | 10.859.840.- | 4.741.571.- |  |  |
| Beruházások | 220.000.- | 1.020.000.- | 1.014.683.- | 99,48 % |
| Összesen: | 33.113.840.- | 49.940.571.- | 42.723.090.- | 85,5 % |

A Társulási kiadásoknak a módosított előirányzathoz viszonyított felhasználási mutatója 85,5 %-os mértékű.

A kiadások egyes elemei az alábbiak voltak:

- Személyi juttatások között tervezésre a reprezentáció került 150.000.- Ft összegben, amelyhez tartozóan 25.644.- Ft összegű kiadás merült fel.

- A munkaadói járulékok között a cégtelefon, valamint a reprezentáció utáni adó és járulékteher került 98.000.- Ft összegben tervezésre. A felmerült kiadások összege 14.815.- Ft volt, amely a személyi juttatásoknál szereplő alacsony összeg következménye.

- Üzemelési anyag a Társulás irodaszereinek és egyéb anyagköltségeinek összegét tartalmazza. Ehhez tartozó előirányzat összege 158.000.- Ft volt, míg a felmerült kiadások 74.792.- Ft-ot képeztek.

- Egyéb kommunikációs szolgáltatások között 416.000.- Ft-ot a honlap karbantartására, az értéktár működésére, valamint a mobiltelefon díjára különítettünk el, a teljesített kiadások 363.795.- Ft-ot képeztek.

- A karbantartásra elkülönített 236.000.- Ft terhére elszámolt kiadás nem merült fel, tekintettel arra, hogy a sátor felújítása a 2017. évben elmaradt.

-A más szellemi tevékenyég költsége a Társulás által megkötött, a belső ellenőrzésre vonatkozó szerződésben rögzített összeg kifizetésére került sor. E jogcímen előirányzati maradvány keletkezett, tekintettel arra, hogy a költségvetésben elfogadott összeghez képest a későbbiekben megkötött szerződés alacsonyabb összeget tartalmazott, a maradvány összege nettó 791.000.- Ft.

- Egyéb szolgáltatásra a rendelkezésre álló 577.430.- Ft kerettel szemben 440.010.- Ft-ot fizettünk ki. A költségek a bank, valamint az újság kiadásával kapcsolatos postai költségeket tartalmazza. A felmerült kiadások a tervezett alatt maradtak, melyet az újság decemberi kiadásával kapcsolatban felmerült postai terjesztési költségek 2018. évre történő áthúzódása eredményez.

- Reklám és propaganda kiadás jogcímén a Völgységi Hírlevél kiadásával kapcsolatos szerkesztési, tördelési költségeket számoltuk el. Ennek összege az elkülönített 2.787.567.- Ft-hoz képest 2.666.600.- Ft volt, e tételnél is van 2018. évre áthúzódó kiadás.

- A működési célú előzetes ÁFA a felmerülő kiadások függvénye, amely esetében 2.173.460.- Ft előirányzattal szemben 1.699.204.- Ft kiadás merült fel.

A dologi kiadások összességében a tervezetthez képest kedvezően alakultak, a rendelkezésre álló 11.827.000.- Ft módosított előirányzattal szemben 9.778.238.- Ft kiadás került elszámolásra. A maradvány abból keletkezett, hogy a belső ellenőrzési és az egyéb kiadások is a tervezett alatt maradtak.

- Az egyéb működési célú támogatások eredeti előirányzata a társulási ügyintéző bérének, valamint a 2016. évi túlfinanszírozás összege megtérítésének kiadásait tartalmazza. Előirányzati növekményként jelenik meg a 2016. évi feladatellátás bevételei és költségei elszámolása alapján az önkormányzatoknak kiutalandó összeg. A kiutalások megtörténtek, összege a módosított előirányzat alatt maradt, tekintettel arra, hogy a bérátadás összege a tervezett alatt maradt.

- A költségvetés eredeti előirányzata nem tartalmazta a közművelődési pályázatok előirányzatát. A Társulási Tanács a 8/2017.(III.31.) határozatában döntött a pályázati alap létrehozásáról és felosztásáról. Ennek megfelelően a 2.300.000.- Ft összegű keret kiutalásra került.

- A Tanács 13/2017. (VI.28.) határozata rendelkezett az "Együtt Egymásért " Nappali intézmény támogatásáról, a kiutalás a határozatban foglaltak szerint 500.000.- Ft összegben megtörtént.

A tartalékok előirányzata az alábbiak szerint alakult:

|  |  |  |  |
| --- | --- | --- | --- |
| Megnevezés | Társulás (Tagok1.,2.) | Társulás(Tagok3.) | Összesen |
| Előirányzat:01.01. | 6.126.688.- | 4.733.152.- | 10.859.840.- |
| Igénybevétel: |  |  |  |
| - orvosi műszerre | - 800.000.- |  | -800.000.- |
| - közművelődési pályázat | - 2.300.000.- |  | -2.300.000.- |
| - Együtt Egymásért Alapítvány támogatása | - 500.000.- |  | -500.000.- |
| - 2016. évi elszámolási különbözet |  | - 2.518.269.- | -2.518.269.- |
| Állomány: 2017.06.30-án | 2.526.688.- | 2.214.883.- | 4.471.571.- |

A Társulás az év végén 4.471.571.- Ft összegű szabad felhasználású tartalékkal rendelkezett.

A beruházások eredeti előirányzata hivatali munkához szükséges számítógép beszerzésének kiadását tartalmazta eredeti előirányzat szintjén. A tartalék terhére a 7/2017. (III.31.) határozata alapján az orvosi ügyelet részére hordozható EKG készülék beszerzésére került sor, mindkét esetben a rendelkezésre álló előirányzatok összege erejéig.

**Gondozási Központ kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 117.675.000.- | 147.584.132.- | 136.726.673.- | 92,64 % |
| Munkaadókat terhelő járulékok | 29.575.000.- | 35.988.767.- | 33.747.596.- | 93,77 % |
| Dologi kiadások | 43.008.000.- | 52.570.461.- | 51.622.262.- | 98,19 % |
| Egyéb működési célú kiadások |  |  |  |  |
| Tartalékok | 882.592.- | - | - |  |
| Beruházások | 150.000.- | 1.779.592.- | 649.097.- | 36,47 % |
| Összesen: | 191.290.592.- | 237.922.952.- | 222.745.628.- | 93,62 % |

Az intézmény kiadásai a módosított előirányzat 93,62 %-át képezik, a rendelkezésre álló előirányzatnál alacsonyabb kiadás valamennyi előirányzati csoportban megfigyelhető.

A személyi juttatások, valamint járulékának eredeti előirányzata az év során együttesen 9.725.984.- Ft-tal került megemelésre a bevételeknél ismertetett pályázat előlege terhére. A forrás terhére személyi juttatásra és járulékára együttesen 1.691.321.- Ft kifizetésére került sor.

Az intézmény személyi juttatásának eredeti előirányzata az év során az ágazatra vonatkozó szabályok alapján fizetendő járandóságok miatt bérkompenzáció, ágazati pótlék, szakképzési hozzájárulás címén tovább emelkedett. A kifizetések összege a pályázati forrásból fizetett személyi juttatások nélkül számítva a módosított előirányzat összegének 97 %-át képezik. A maradványt az okozza, hogy az intézményből távozók álláshelyei csak később kerültek betöltésre. A kieső időszakok ellenére a feladatellátásban nem volt fennakadás a szakképzési hozzájárulás terhére foglalkoztatottak munkavégzése következtében.

A juttatások kifizetése a vonatkozó jogszabályoknak megfelelően megtörtént.

A munkaadókat terhelő járulékok előirányzat felhasználása a személyi juttatásokhoz hasonlóan és annak okai miatt szintén maradványt mutat.

A dologi kiadások 43.008.000.- Ft összegű eredeti előirányzata egyrészt fenntartói, másrészt pályázati forrás terhére került megemelésre.

Az előirányzatok összegének fenntartó általi növelése engedélyezése az étkezést biztosító szolgáltató évközi díjemelése következtében vált szükségessé.

A szakképzési hozzájárulás, valamint a Tolna Megyei Kormányhivatal képzési támogatása terhére további előirányzat emelésre került sor, melyeket követően a dologi kiadások módosított előirányzata 52.570.461.- Ft-ra emelkedett, az elszámolt kiadások összege 41.622.262.- Ft, a módosított előirányzatok 98,2 %-át képezi.

Beruházási kiadásra kisebb beszerzések forrásaként 150.000.- Ft-ot terveztünk, mely összeg az intézmény egyéb bevételei terhére történt átvezetést követően 1.779.592.- Ft-ra változott. Az elszámolt kiadások összege 649.097.- Ft összegű volt, amelyből számítógépek és informatikai eszközök, irodai berendezések, hűtőszekrény beszerzésére és kamerarendszer kiépítésére került sor.

Az intézmény előző évi pénzmaradványából képzett tartalék felosztása a 2017. évről szóló beszámoló Társulási Tanács általi elfogadását követően megtörtént.

Kérem a Tisztelt Képviselő-testületet, hogy a beszámolót, valamint a határozati javaslatot megvitatás után elfogadni szíveskedjenek.

Határozati javaslat :

*/2018.(V.30) képviselő-testületi határozat*

*a VÖT 2017. évi költségvetésének végrehajtásáról*

*Cikó Község Önkormányzatának Képviselő-testülete a Völgységi Önkormányzatok Társulásának 2017. évi költségvetésének végrehajtásáról szóló beszámolót a határozat 1. melléklete szerinti tartalommal jóváhagyja.*

*Határidő: azonnal*

*Felelős: Haures Csaba polgármester*

*Határozattal értesítve: Völgységi Önkormányzatok Társulása*

*Közös Önkormányzati Hivatal gazdálkodási előadója*

Cikó 2018. május 23.

 Haures Csaba sk.

 polgármester